
DR.30.11.2006 15 

  

Kementerian ini juga akan menjemput Kementerian Perumahan dan Kerajaan 
Tempatan, Kementerian Perdagangan Antarabangsa dan Industri serta Kementerian 
Tenaga, Air dan Komunikasi bagi bersama-sama menyemak keperluan-keperluan baru 
supaya dimasukkan dalam pindaan akta ini.  Sekian, terima kasih. 

Tuan Eric Enchin Majimbun [Sepanggar]: Terima kasih Tuan Yang di-
Pertua terima kasih kepada Yang Berhormat Timbalan Menteri. Saya difahamkan 
bahawa selalunya terkorban orang-orang yang mencuri bahan keluli, elektrik dan 
sebagainya terkorban disebabkan mereka sebenarnya ialah orang-orang yang masih 
fragile,  dengan izin, masih dalam khayalan.   

Saya difahamkan kebanyakan ini adalah penagih dadah dan juga penghidu-
penghidu gam. Adakah langkah-langkah kerajaan untuk dapat mengesan supaya 
penjenayah-penjenayah ini betul-betul kita dapat tangkap dan bawa kepada pihak yang 
berkenaan.   

Dato' Fu Ah Kiow: Tuan Yang di-Pertua, adalah tidak dinafikan sebilangan 
pencuri barangan kabel dan logam adalah penagih dadah. Walaupun saya tidak ada 
angka yang tepat mengenai jumlah penagih dadah yang terlibat dalam ini, tetapi saya 
juga ingin memaklumkan di sini jumlah kes yang dilaporkan, yang dikaitkan dengan 
kecurian kabel dan logam bagi tempoh Januari hingga September tahun ini ialah 
sebanyak 1,901 kes yang melibatkan nilai barangan sebanyak RM12,381,000. Dalam 
tempoh yang sama, 831 tangkapan telah dilakukan dan kes-kes dalam siasatan ialah 
435, dalam perbicaraan 279 dan telah dituduh 371 kes.  Sekian, terima kasih. 

Dr. Mohd. Hayati bin Othman [Pendang]: Terima kasih Tuan Yang di-
Pertua.  Kalau kita lihat akhbar pada 27 November di Johor Bahru, 100 penghuni telah 
kerugian RM100 ribu sebab kabel elektrik dicuri dan barangan elektrik meletup.  
Kemudian semalam kita lihat akhbar melaporkan sebuah kedai membeli barang-barang 
lusuh telah diserbu dan didapati banyak kabel tembaga di dalam kedai tersebut.   

Soalan saya adakah kerajaan akan mewajibkan, bukan sekadar daripada 
pihak polis yang mengambil nama penjual yang sering mengunjungi kedai tersebut, 
mewajibkan identiti penjual itu direkodkan supaya apabila berlaku kes-kes semacam 
kecurian kabel ini dapat atau senang dihubungi orang yang menjual tersebut dan 
senang mengesan siapakah penjualnya dan bolehlah terus menyiasat kes-kes selepas 
itu.  Terima kasih. 

Datuk Fu Ah Kiow:  Terima kasih Ahli Yang Berhormat. Sebenarnya mengikut 
Akta Second-Hand ini seksyen 12, segala barangan yang telah dibeli dan dijual oleh 
syarikat tersebut perlu ada rekod terhadap penjual dan kepada siapa yang kita menjual 
barangan itu.  Ini termasuk nama, alamat, IC, tarikh dan barangan yang telah dibeli dan 
dijual. Ini adalah salah satu keperluan dalam seksyen ini. Kalau ia tidak merekodkan 
akaun ini, maka peniaga itu boleh dikenakan denda sebanyak RM2,000 pada 
kesalahan pertama dan dipenjarakan tidak melebihi enam bulan atau kedua-duanya. 
Untuk kesalahan kedua denda ialah RM2,000 dan boleh dipenjarakan tidak melebihi 
dua tahun atau kedua-duanya. 

Tuan Yang di-Pertua, saya akui pada keseluruhannya pihak PDRM dan juga 
pihak berkuasa tempatan perlu mempertingkatkan lagi usaha pemantauan dan 
pemeriksaan terhadap mereka yang terlibat dalam akta ini. Kementerian juga 
menyedari ada kelemahan yang tertentu dalam akta ini, maka kementerian akan ambil 
tindakan untuk mengemaskinikan akta ini dari pelbagai aspek termasuk mekanisme 
mengeluarkan dan membatalkan lesen, magnitud hukuman dan denda, dan juga 
mekanisme pemeriksaan dan pemantauan. Ini akan dilakukan dengan secepat yang 
mungkin.  Sekian. 

Tuan Lau Yeng Peng [Puchong]: Terima kasih Tuan Yang di-Pertua.  
Mengikut akta ini, kalau kita tengok seksyen 6, Akta 22, ia ada menyatakan bahawa 
penjualan macam loyang, tembaga dan plumbum ini tidak dibenarkan. Saya pun tidak 
tahu mengapa Yang Berhormat Timbalan Menteri kata ini sepatutnya dibenarkan untuk 
perniagaan barangan lusuh. Saya hendak dapat sedikit penjelasan, ini satu. 

Yang kedua ialah mengenai beberapa Ahli Yang Berhormat telah menyatakan 
bahawa ini memang satu perkara yang serius sekarang ini iaitu kecurian ‘earthing’ di 
substations tertentu telah menyebabkan banyak perkakas rumah telah rosak dan ini 
menyusahkan ramai rakyat kita.  



Kementerian ini juga akan menjemput Kementerian Perumahan dan Kerajaan Tempatan, Kementerian Perdagangan Antarabangsa dan Industri serta Kementerian Tenaga, Air dan Komunikasi bagi bersama-sama menyemak keperluan-keperluan baru supaya dimasukkan dalam pindaan akta ini. Sekian, terima kasih. Tuan Eric Enchin Majimbun [Sepanggar]: Terima kasih Tuan Yang di- Pertua terima kasih kepada Yang Berhormat Timbalan Menteri. Saya difahamkan bahawa selalunya terkorban orang-orang yang mencuri bahan keluli, elektrik dan sebagainya terkorban disebabkan mereka sebenarnya ialah orang-orang yang masih fragile, dengan izin, masih dalam khayalan. Saya difahamkan kebanyakan ini adalah penagih dadah dan juga penghidu- penghidu gam. Adakah langkah-langkah kerajaan untuk dapat mengesan supaya penjenayah-penjenayah ini betul-betul kita dapat tangkap dan bawa kepada pihak yang berkenaan. Dato' Fu Ah Kiow: Tuan Yang di-Pertua, adalah tidak dinafikan sebilangan pencuri barangan kabel dan logam adalah penagih dadah. Walaupun saya tidak ada angka yang tepat mengenai jumlah penagih dadah yang terlibat dalam ini, tetapi saya juga ingin memaklumkan di sini jumlah kes yang dilaporkan, yang dikaitkan dengan kecurian kabel dan logam bagi tempoh Januari hingga September tahun ini ialah sebanyak 1,901 kes yang melibatkan nilai barangan sebanyak RM12,381,000. Dalam tempoh yang sama, 831 tangkapan telah dilakukan dan kes-kes dalam siasatan ialah 435, dalam perbicaraan 279 dan telah dituduh 371 kes. Sekian, terima kasih. Dr. Mohd. Hayati bin Othman [Pendang]: Terima kasih Tuan Yang di- Pertua. Kalau kita lihat akhbar pada 27 November di Johor Bahru, 100 penghuni telah kerugian RM100 ribu sebab kabel elektrik dicuri dan barangan elektrik meletup. Kemudian semalam kita lihat akhbar melaporkan sebuah kedai membeli barang-barang lusuh telah diserbu dan didapati banyak kabel tembaga di dalam kedai tersebut. Soalan saya adakah kerajaan akan mewajibkan, bukan sekadar daripada pihak polis yang mengambil nama penjual yang sering mengunjungi kedai tersebut, mewajibkan identiti penjual itu direkodkan supaya apabila berlaku kes-kes semacam kecurian kabel ini dapat atau senang dihubungi orang yang menjual tersebut dan senang mengesan siapakah penjualnya dan bolehlah terus menyiasat kes-kes selepas itu. Terima kasih. Datuk Fu Ah Kiow: Terima kasih Ahli Yang Berhormat. Sebenarnya mengikut Akta Second-Hand ini seksyen 12, segala barangan yang telah dibeli dan dijual oleh syarikat tersebut perlu ada rekod terhadap penjual dan kepada siapa yang kita menjual barangan itu. Ini termasuk nama, alamat, IC, tarikh dan barangan yang telah dibeli dan dijual. Ini adalah salah satu keperluan dalam seksyen ini. Kalau ia tidak merekodkan akaun ini, maka peniaga itu boleh dikenakan denda sebanyak RM2,000 pada kesalahan pertama dan dipenjarakan tidak melebihi enam bulan atau kedua-duanya. Untuk kesalahan kedua denda ialah RM2,000 dan boleh dipenjarakan tidak melebihi dua tahun atau kedua-duanya. Tuan Yang di-Pertua, saya akui pada keseluruhannya pihak PDRM dan juga pihak berkuasa tempatan perlu mempertingkatkan lagi usaha pemantauan dan pemeriksaan terhadap mereka yang terlibat dalam akta ini. Kementerian juga menyedari ada kelemahan yang tertentu dalam akta ini, maka kementerian akan ambil tindakan untuk mengemaskinikan akta ini dari pelbagai aspek termasuk mekanisme mengeluarkan dan membatalkan lesen, magnitud hukuman dan denda, dan juga mekanisme pemeriksaan dan pemantauan. Ini akan dilakukan dengan secepat yang mungkin. Sekian. Tuan Lau Yeng Peng [Puchong]: Terima kasih Tuan Yang di-Pertua. Mengikut akta ini, kalau kita tengok seksyen 6, Akta 22, ia ada menyatakan bahawa penjualan macam loyang, tembaga dan plumbum ini tidak dibenarkan. Saya pun tidak tahu mengapa Yang Berhormat Timbalan Menteri kata ini sepatutnya dibenarkan untuk perniagaan barangan lusuh. Saya hendak dapat sedikit penjelasan, ini satu. Yang kedua ialah mengenai beberapa Ahli Yang Berhormat telah menyatakan bahawa ini memang satu perkara yang serius sekarang ini iaitu kecurian 'earthing' di substations tertentu telah menyebabkan banyak perkakas rumah telah rosak dan ini menyusahkan ramai rakyat kita.